अहान शेट्टी

अहान शेट्टी (जन्म 28 दिसम्बर 1995) एक भारतीय अभिनेता हैं जो हिंदी फ़िल्मों में काम करते हैं। अहान,अभिनेता सुनील शेट्टी के बेटे हैं उन्होंने अपने अभिनय करियर की शुरुआत वर्ष 2021 में एक्शन-रोमांस फिल्म तड़प से की। फिल्म में अभिनय के लिए उन्हें स्टार डेब्यू ऑफ द ईयर-पुरुष का आईफा पुरस्कार मिला।
आरंभिक जीवन और परिवार
शेट्टी का जन्म 28 दिसम्बर 1995 को बॉम्बे (अब मुंबई), भारत में हुआ। वह बॉलीवुड अभिनेता सुनील शेट्टी और माना शेट्टी के बेटे हैं। अहान,अभिनेत्री अथिया शेट्टी के छोटे भाई हैं। इनके पिता बॉलीवुड उद्योग में एक अभिनेता हैं जबकि इनकी माँ जिनका जन्म नाम मोनिषा कादरी है, वे एक व्यवसायी, डिजाइनर और सामाजिक कार्यकर्ता हैं जिनका जन्म एक गुजराती मुस्लिम वास्तुकार और एक पंजाबी हिंदू सामाजिक कार्यकर्ता के घर हुआ।

करियर
शेट्टी ने अपने अभिनय करियर की शुरुआत मिलन लूथरिया निर्देशित रोमांटिक एक्शन ड्रामा फिल्म तड़प से की, जिसमें उनके साथ तारा सुतारिया भी थीं, जो हिट तेलुगु एक्शन फिल्म आरएक्स 100 की रीमेक थी।

व्यक्तिगत जीवन
शेट्टी फैशन डिजाइनर तानिया श्रॉफ के साथ रिलेशनशिप में हैं। वे लगभग एक दशक से एक दूसरे को डेट कर रहे हैं। दरअसल, वे दोनों एक ही स्कूल में पढ़ते थे। यह जोड़ा पहली बार सार्वजनिक रूप से एक साथ अरमान जैन की शादी में शामिल हुआ। शेट्टी की पहली फिल्म की रिलीज के दौरान, इन्हे फिल्म की स्क्रीनिंग पर एक साथ देखा गया।

सन्दर्भ

बाहरी कड़ियाँ


श्रेणी: जीवित लोग
श्रेणी: 1995 में जन्मे लोग
श्रेणी: भारतीय अभिनेता